Helsinki (hallintopitäjä)

Helsinki oli Ruotsin vallan aikainen hallintopitäjä Uudellamaalla. Tämän oikeudellisen ja hallinnollisen piirin maantieteellinen alue ulottui useaan nykykuntaan. Helsingin verohallintopitäjän aluetta vastasivat vuoden 1939 kuntajaon mukaisesti seuraavat kunnat:
 Espoon kunnan kylät Björnvik, Bredvik, Kilo, Klobbskog, Konungsböle, Mäkkylä, Otnäs ja Storhoplax.
 Helsingin maalaiskunta paitsi Sipoon hallintopitäjään kuuluneet kylät Botböle, Håkansböle, Mellungsby, Nordsjö, Sottungsby ja Västersundom.
 Nurmijärvi paitsi Sipoon hallintopitäjään kuuluneet kylät Nurmijärvi, Palojoki, Raala ja Siippoo sekä Vihdin hallintopitäjään  kuuluneet kylät Leppälampi ja Nummenpää. Nurmijärven Korpi-niminen kylä siirrettiin 1600–1619 Vihdin hallintopitäjästä Helsingin hallintopitäjään.
 Tuusulan kunnan kylät Klemetskog ja Paijala sekä Finbyn kylä, joka siirrettiin Helsingin hallintopitäjästä Sipoon hallintopitäjään noin vuonna 1581. Muu osa Tuusulan kuntaa sijaitsi Sipoon hallintopitäjän alueella.

Lähteet

Hallintopitäjät
Vantaan historia
Espoon historia
Nurmijärvi
Tuusula
Uudenmaan historia